2007D0602 — SL — 02.11.2011 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B SKLEP KOMISIJE z dne 5. septembra 2007 o ustanovitvi skupine za dialog z zainteresiranimi stranmi na področju javnega zdravja in varstva potrošnikov (2007/602/ES) (UL L 234, 6.9.2007, p.13)

spremenjena z:









▼B

SKLEP KOMISIJE

z dne 5. septembra 2007

o ustanovitvi skupine za dialog z zainteresiranimi stranmi na področju javnega zdravja in varstva potrošnikov

(2007/602/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju naslednjega: (1) Člen 153 Pogodbe Evropsko skupnost zadolžuje, da zagotovi visoko raven varstva potrošnikov ter tudi spodbuja njihovo pravico do obveščenosti in samoorganiziranja za zaščito njihovih interesov. Poleg tega je treba pri opredeljevanju in izvajanju drugih politik in dejavnosti Skupnosti upoštevati zahteve varstva potrošnikov. (2) V skladu s Protokolom (št. 30) o uporabi načel subsidiarnosti in sorazmernosti (1997) ( 1 ) mora Komisija opraviti številna posvetovanja pred predložitvijo zakonodajnega predloga. (3) Komisija se je v svoji Beli knjigi o evropski upravi ( 2 ) zavezala k temu, da bo pomagala okrepiti posvetovanje in dialog v Skupnosti. (4) Sporočilo Komisije o nadaljnjih ukrepih po objavi Zelene knjige „Pobuda za preglednost v Evropi“ ( 3 ) je naznanilo, da bo Komisija nadalje na splošno izboljšala kakovost svojih posvetovanj. (5) Komisija bo morda morala uporabiti izvedensko znanje strokovnjakov iz svetovalnega organa, da bo lahko izboljšala postopek posvetovanja z zainteresiranimi stranmi na področju javnega zdravja in varstva potrošnikov. (6) Zato je treba ustanoviti skupino strokovnjakov na področju javnega zdravja in varstva potrošnikov ter opredeliti njene naloge in sestavo. (7) Skupina strokovnjakov mora Komisiji svetovati o najboljših praksah v postopku posvetovanja in ji pomagati tudi pri prilagoditvi postopka posvetovanja na področju javnega zdravja in varstva potrošnikov potrebam zainteresiranih strani. (8) Skupina za dialog z zainteresiranimi stranmi bo sestavljena tako, da se zagotovi uravnotežena zastopanost različnih zainteresiranih strani, in sicer, industrije (združenja in posamezne družbe) in nevladnih organizacij, ki pokrivajo različna področja politike GD za zdravje in varstvo potrošnikov. (9) Člani skupine za dialog z zainteresiranimi stranmi se imenujejo tako, da se zagotovijo najvišji standardi strokovne usposobljenosti, širok izbor ustreznega strokovnega znanja in, skladno s tem, najširša možna geografska porazdelitev znotraj Skupnosti ter ustrezna zastopanost obeh spolov. (10) V tem sklepu je treba določiti pravila o razkrivanju podatkov s strani članov skupine za dialog z zainteresiranimi stranmi. Takšna pravila ne smejo posegati v Pravilnik Komisije o varnosti iz Priloge k Sklepu Komisije 2001/844/ES, ESPJ, Euratom z dne 29. novembra 2001 o spremembah njenega Poslovnika ( 4 ). (11) Osebne podatke, ki se nanašajo na skupino za dialog z zainteresiranimi stranmi, je treba obdelati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov ( 5 ) – ob upoštevanju naslednjega: SKLENILA:







Člen 1

Skupina za dialog z zainteresiranimi stranmi

Skupina za dialog z zainteresiranimi stranmi, v nadaljevanju „skupina“, se ustanovi z 10. oktobrom 2007.

Člen 2

Naloga

1. Komisija se lahko posvetuje s skupino v zvezi s katero koli zadevo, ki je povezana s splošnim izboljšanjem postopka posvetovanja z zainteresiranimi stranmi na področju javnega zdravja in varstva potrošnikov.

2. Naloge skupine so:

(a) proučitev vprašanja zastopanosti zainteresiranih strani;

(b) razprava o vprašanju neuravnotežene zastopanosti zainteresiranih strani in svetovanje Komisiji o možnih metodah za posvetovanje, ki upoštevajo potrebe zainteresiranih strani in so jim prilagojene;

(c) proučitev meril za posvetovanja, za katera je potreben prožnejši in daljši časovni okvir (več kot osem tednov);

(d) proučitev vloge nacionalnih platform pri oblikovanju pristojnosti nevladnih organizacij v državah članicah, ki so članice Skupnosti postale leta 2004 in leta 2007, ter proučitev vloge držav članic na lokalni ravni.

3. Predsednik skupine lahko Komisijo obvesti, da je zaželeno, da se o določenem vprašanju posvetuje s skupino.

Člen 3

Člani – imenovanje

1. Člane skupine, v nadaljevanju „člane“, imenuje Komisija izmed strokovnjakov z znanjem na področjih iz člena 2(2), ki so se odzvali na razpis za prijavo interesa.

2. Skupino sestavlja največ 20 članov.

3. Člani so imenovani kot posamezniki in svetujejo Komisiji neodvisno od vseh zunanjih vplivov.

▼M1

4. Po imenovanju člani opravljajo svojo funkcijo do 2. novembra 2013.

5. Komisija lahko zamenja člane, ki ne morejo več učinkovito prispevati k razpravam Skupine, odstopijo s tega položaja ali ne upoštevajo pogojev iz odstavka 3 tega člena ali člena 339 PDEU.

▼B

6. Člani, imenovani kot posamezniki, se vsako leto pisno zavežejo k delovanju v javnem interesu ter podpišejo izjavo o odsotnosti ali obstoju kakršnega koli interesa, ki bi lahko negativno vplival na njihovo neodvisnost.

▼M1

7. Imena članov, imenovanih kot posamezniki, se objavijo v prilogi k temu sklepu. Imena članov se zbirajo, obdelujejo in objavljajo v skladu z Uredbo (ES) št. 45/2001.

▼B

Člen 4

Delovanje

1. Skupini predseduje Komisija.

2. V dogovoru s Komisijo se lahko ustanovijo podskupine za proučitev posebnih vprašanj v okviru nalog, ki jih določi skupina. Take skupine se razpustijo takoj po opravljeni nalogi.

3. Predsednik lahko prosi strokovnjake ali opazovalce s posebnim strokovnim znanjem o temi dnevnega reda, da sodelujejo v razpravah skupine ali podskupine, če je to koristno in/ali potrebno.

4. Informacije, dobljene s sodelovanjem v razpravah, delu skupine ali podskupin, se ne smejo razkriti, če se po mnenju Komisije nanašajo na zaupne zadeve, brez poseganja v Prilogo k Sklepu 2001/844/ES, ESPJ, Euratom.

5. Skupina in njene podskupine se običajno sestajajo v prostorih Komisije v skladu s postopki in časovnim razporedom, ki jih določi Komisija. Komisija zagotovi administrativne storitve. Zasedanj skupine in njenih podskupin se lahko udeležujejo drugi zainteresirani uradniki Komisije.

6. Skupina sprejme svoj poslovnik na podlagi standardnega poslovnika skupine strokovnjakov, ki ga je sprejela Komisija ( 6 ).

7. Komisija na spletni strani GD za zdravje in varstvo potrošnikov v izvirnem jeziku zadevnega dokumenta objavi vsak povzetek, sklep, del sklepa ali delovni dokument skupine.

Člen 5

Stroški zasedanj

Komisija povrne potne stroške in, kadar je to primerno, dnevnice članov, strokovnjakov in opazovalcev, povezane z dejavnostmi skupine, v skladu s pravili Komisije o nadomestilih za zunanje strokovnjake.

Člani, strokovnjaki in opazovalci za svoje storitve niso plačani.

Stroški zasedanj se povrnejo v mejah letnega proračuna, ki ga pristojne službe Komisije dodelijo skupini.

▼M1









PRILOGA

Skupino za dialog z zainteresiranimi stranmi sestavljajo naslednji člani:

BAX Willemien

BERTELETTI KEMP Florence

CEPONYTE Zita

CZIMBALMOS Ágnes

GALLANI Barbara

GOUVEIA Rodrigo

GRUNER Bernd

HERVE Maryse

KETTLITZ Beate

KOSINSKA Monika

KUTIN Breda

LOGSTRUP Susanne

RODRIGUEZ Nathalie

ROSS Melody

SHEPPARD Philip

TIDDENS-ENGWIRDA Lisette

VAN TICHELEN Sonja

VINCENTEN Joanne

VON ESSEN Garlich